TTCL มองแนวโน้มกำไรปี 58-60 ไม่สดใสพร้อมกังวลโรงไฟฟ้า 1,280 MW อาจล่าช้า
TTCL คงคำแนะนำ NEUTRAL ราคาเป้าหมาย 16F ที่ 27.1 บาท/หุ้น โดยมองว่ายังไม่ใช่ช่วงเวลาเหมาะสมในการสะสมหุ้น จากที่ยังมีแรงกดดันจากแนวโน้มกำไรที่ไม่สดใสในช่วงปี 58-60 และแนวโน้มความล่าช้าของโรงไฟฟ้า 1,280 MW ที่อาจเกิดขึ้น
5 ต.ค. 2558

บล.โนมูระ พัฒนสิน ระบุในบทวิเคราะห์ (5 ต.ค.) ว่า  บริษัท ทีทีซีแอล จำกัด (มหาชน)  หรือ TTCL มีมุมมอง Neutral ต่อข่าวที่เกี่ยวข้องกับโครงการโรงไฟฟ้าถ่านหินในพม่าฯ จากที่เรามองว่าราคาที่ปรับตัวลงราว 5.7% น่าจะสะท้อนความกังวลของตลาดต่อประเด็นดังกล่าวไปมากแล้ว
นอกจากนี้เราคาดว่าโครงการโรงไฟฟ้า 1,280 MW ที่อาจล่าช้าออกไปราว 2-3 เดือน ไม่ได้ส่งผลกระทบต่อราคาเป้าหมายของเราอย่างมีนัยสำคัญ และเรายังคงมุมมองที่แนวโน้มกำไรปกติไตรมาส 3/58 จะเติบโตได้เทียบไตรมาสก่อนหน้าหลังจากเราได้รับการยืนยันจากผู้บริหารว่าไม่ได้มีความผิดปกติเกิดขึ้นกับการดำเนินงานในช่วงไตรมาส 3/58
 ทั้งนี้ยังคงคำแนะนำ NEUTRAL ราคาเป้าหมาย 16F ที่ 27.1 บาท/หุ้น โดยมองว่ายังไม่ใช่ช่วงเวลาเหมาะสมในการสะสมหุ้น จากที่ยังมีแรงกดดันจากแนวโน้มกำไรที่ไม่สดใสในช่วงปี 58-60 และแนวโน้มความล่าช้าของโรงไฟฟ้า 1,280 MW ที่อาจเกิดขึ้น%